cyanic-selkie/wikianc huggingface dataset:
พระเจ้าบรมวงศ์เธอ กรมหลวงพิชิตปรีชากร
พระประวัติ
พระเจ้าบรมวงศ์เธอ กรมหลวงพิชิตปรีชากร ทรงศึกษาภาษาอังกฤษด้วยพระองค์เองจนกระทั่งอ่านสามารถ fiction และ novel ภาษาอังกฤษได้คล่อง ทรงนิพนธ์เรื่องสนุกนึก ซึ่งเป็นเรื่องสั้นเรื่องแรก ที่เรียกว่าเป็นบันเทิงคดี ตามแบบอย่างนิยายฝรั่งถือเป็นนิยายเรื่องแรกของไทย
ในปี พ.ศ. 2439 พระเจ้าบรมวงศ์เธอ กรมหลวงพิชิตปรีชากร ได้ถวายบังคมลาออกจากตำแหน่งเสนาบดีกระทรวงยุติธรรม เพราะประชวรพระวัณโรคภายใน พระบาทสมเด็จพระจุลจอมเกล้าเจ้าอยู่หัวโปรดฯ ให้แพทย์หลวงไปประกอบถวายพระโอสถ แต่พระอาการยังทรงกับทรุดจนสิ้นพระชนม์เมื่อวันศุกร์ที่ 11 มีนาคม พ.ศ. 2452 (นับแบบปัจจุบันเป็น พ.ศ. 2453) เวลา 04.00 น. เศษ สิริพระชันษาได้ ถึงเวลา 2 ทุ่ม สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เสด็จฯ มาพระราชทานน้ำสรงพระศพ เจ้าพนักงานเชิญพระศพลงพระลอง ประดิษฐานเหนือแว่นฟ้า 2 ชั้น พระสงฆ์มีพระเจ้าน้องยาเธอ กรมหลวงวชิรญาณวโรรส ทรงเป็นประธานสวดสดับปกรณ์ เจ้าพนักงานประกอบพระโกศมณฑปเป็นเกียรติยศ
พระโอรสและพระธิดา
พระเจ้าบรมวงศ์เธอ กรมหลวงพิชิตปรีชากร มีหม่อมสองท่านคือ หม่อมสุ่น ต่อมาในพ.ศ. 2427 เสกสมรสกับหม่อมอีกท่านคือเจ้าสุมิตรา ธิดาเจ้าราชวงศ์ (ขัติยะ) มีพระโอรสและพระธิดาทั้งหมด 6 พระองค์/องค์ เป็นชาย 3 องค์ และหญิง 3 พระองค์/องค์ ซึ่งทั้ง 6 พระองค์/องค์ ประสูติแต่หม่อมสุ่น ได้แก่
พระนัดดา
พระเจ้าบรมวงศ์เธอ กรมหลวงพิชิตปรีชากร มีพระนัดดารวม 22 พระองค์/องค์/คน ดังนี้
Mossia
Mossia เป็นสกุลของพืชดอกที่อยู่ในวงศ์ Aizoaceae. มีเพียงสปีชีส์เดียวคือ Mossia intervallaris (L.Bolus) N.E.Br.
ถิ่นกำเนิดของมันคือ เลโซโท และแอฟริกาใต้ และพบใน จังหวัด ของจังหวัดเคป รัฐอิสระ และจังหวัดทางเหนือ มันถูกระบุว่าเป็น กังวลน้อยที่สุด ในบัญชีแดงของพืชในแอฟริกาใต้
รัฐสุลต่านรีเยา-ลิงกา
รัฐสุลต่านรีเยา-ลิงกา (Kesultanan Riau-Lingga, کسلطانن رياوليڠݢ) เอกสารไทยเรียก เมืองลิงงา หรือ เมืองสิงคา เป็นรัฐสุลต่านของชาวมลายูที่เกิดขึ้นจากการแบ่งพื้นที่ของจักรวรรดิยะโฮร์-รีเยา ที่แยกคาบสมุทรยะโฮร์และสิงคโปร์ออกจากหมู่เกาะรีเยา โดยมีสาเหตุจากการที่อับดุล ระฮ์มัน สถาปนาตนเองเป็นสุลต่านแห่งรีเยา-ลิงกา หลังการสวรรคตของสุลต่านมะฮ์มุดที่ 3 แห่งยะโฮร์ และได้รับการยอมรับว่ามีอำนาจอธิปไตยจากฝ่ายอังกฤษและเนเธอร์แลนด์จากสนธิสัญญาอังกฤษ-ดัตช์ ค.ศ. 1824
รัฐสุลต่านรีเยา-ลิงกาดำรงอธิปไตยของตนเองจนถึง ค.ศ. 1911 ก็ถูกรัฐบาลเนเธอร์แลนด์ยกเลิก และถูกผนวกรวมเข้ากับอาณานิคมอินเดียตะวันออกของดัตช์แทน
วัดดอนยายหอม
วัดดอนยายหอม เป็นวัดที่ตั้งอยู่หมู่ที่ 3 ตำบลดอนยายหอม อำเภอเมืองนครปฐม จังหวัดนครปฐม ประชาชนทั่วไปจะเข้ามาทำบุญ และสักการะรูปปั้นคุณยายหอม และส่วนมากเข้ามาบูชาหลวงพ่อเงิน
ประวัติ
ในอดีตเรียกว่า วัดโคกยายหอม (ปัจจุบันเป็นโบราณสถานร้าง เรียก เนินพระ) เป็นวัดที่สร้างขึ้นมากกว่า 1,000 ปี คาดว่าราวสมัยทวาราวดีหรือก่อนหน้านั้น เป็นที่ตั้งของบ้านเรือนยายหอม เป็นผู้เลี้ยงพญาพาน ซึ่งเกี่ยวพันกับการสร้างองค์พระปฐมเจดีย์ ต่อมามีวัดโคกยายหอมอีกแห่งตั้งอยู่หมู่ที่ 2 ตำบลดอนยายหอม เป็นวัดเก่าแก่จวนร้างเหมือนกัน มีพระสงฆ์ประจำอยู่ 2–3 รูป ไม่ปรากฏหลักฐานสมัยที่สร้าง
ราวปี พ.ศ. 2398 หลวงพ่อทรัพย์ เจ้าอาวาสวัดงิ้วราย อำเภอนครชัยศรี เห็นว่าวัดทรุมโทรมมาก ไม่สามารถบูรณะปฏิสังขรณ์ให้ดีขึ้นไปได้ จึงได้เลือกที่ตั้งวัดใหม่ขึ้นทางเหนือ อยู่ระหว่างวัดร้างเนินพระกับวัดโคกยายหอม เป็นที่นาของนายคงกับนายฉิม ตระกูลอินทนชิตจุ้ย ได้ถวายที่ดินผืนนี้ให้เป็นที่สร้างวัดใหม่ เนื้อที่ 8 ไร่ เมื่อ พ.ศ. 2400 พระวินัยธร ฮวบพรหมสร เป็นเจ้าอาวาสองค์แรก เมื่ออายุ 25 ปี บวชได้ 5 พรรษา ท่านมาจากวัดทอง อำเภอบางกอกน้อย กรุงเทพ
โบราณวัตถุ
พ.ศ. 2479 พระธรรมวาทีคณาจารย์ (หลวงพ่อเงิน) ได้ขุดเอาอิฐที่หักพังแถวชานเนินบริเวณที่เรียกว่า เนินพระ ไปสร้างพระอุโบสถ เมื่อขุดลึกได้พบ ศิลาเหลี่ยมเขียวสองต้น สูงประมาณ 4 เมตร มีลายจำหลักที่ปลายเสา คล้ายกับเสาประตูสาญจี เจดีย์ของพระเจ้าอโศกมหาราชกับกวางหมอบ ทำด้วยศิลา 1 ตัว พระพุทธรูปศิลาสมัยทวาราวดี 1 องค์ พระเสมาธรรมจักรทำด้วยหินแต่หักพัง เสาศิลามีง่ามสำหรับวางพระเสมาธรรมจักร แบบเดียวกับที่พบบริเวณองค์พระปฐมเจดีย์ ปัจจุบันเสาศิลานี้อยู่ที่วัดดอนยายหอม ส่วนกวางหมอบกับพระพุทธรูปส่งไปเก็บไว้ที่พิพิธภัณฑสถานแห่งชาติ
เทศกาลและงานประเพณี
นอกจากจัดงานตามเทศกาลทางพุทธศาสนาอย่าง วันเข้าพรรษา วันออกพรรษา วันมาฆบูชา วัดจังมีการจัด งานคล้ายวันมรณะภาพหลวงพ่อเงิน ระหว่างวันที่ 9–13 มกราคม ของทุกปี ยังมี งานปิดทองกลางเดือน 4 ขึ้น 15 ค่ำ ของทุกปี และงานคล้ายวันมรณภาพหลวงพ่อแช่ม ระหว่างวันที่ 9–13 ธันวาคม ของทุกปี
คเยแบ็ก
ก่อนหน้านั้นแม่ทัพคเยแบ็กได้สังหารลูกและเมียของตนเองเพื่อไม่ให้ตกเป็นทาสของชิลลา
660
กีฬาฟุตบอลหญิงในโอลิมปิกฤดูร้อน 2008 – รอบคัดเลือก
การแข่งขันกีฬาฟุตบอลหญิงในโอลิมปิกฤดูร้อน 2008 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่
ศักดิ์สมัย ช.ศิริรัตน์
ศักดิ์สมัย ช.ศิริรัตน์ สถิติการชก 19 ครั้ง ชนะ 10 (น็อค 9) แพ้ 9
อ้างอิง
หมวดหมู่ :นักมวยสากลชาวไทยรุ่นซูเปอร์ฟลายเวท หมวดหมู่ :นักมวยสากลชาวไทยรุ่นแบนตัมเวท
ซากดึกดำบรรพ์สาหร่าย
ซากดึกดำบรรพ์สาหร่ายในทางเรณูวิทยาแล้วจะหมายถึงสาหร่ายเซลล์เดียวซึ่งมักจะเป็นสาหร่ายเซลล์เดียวที่รวมกลุ่มกันเป็นโคโลนี โดยการอยู่รวมกันจะมีความจำเพาะด้านจำนวนเซลล์ รูปร่างเซลล์ และรูปแบบโครงสร้างการจัดเรียงเซลล์ต่างๆ รูปแบบโครงสร้างการจัดเรียงเฉพาะนี้นักบรรพชีวินวิทยาจะพิจารณาความเหมือนและความต่างในทางอนุกรมวิธาน คือใช้เป็นเกณฑ์ในการตรวจพิสูจน์สกุลและชนิดของซากดึกดำบรรพ์สาหร่ายต่างๆ โดยในที่นี้ได้รวบรวมเท่าที่ค้นพบในประเทศไทย ดังนี้
พีดิแอสตรัม
ซากดึกดำบรรพ์สาหร่ายสกุล พีดิแอสตรัม ปัจจุบันพบเป็นสาหร่ายสีเขียวมีคลอโรฟิล จัดอยู่ในวงศ์ไฮโดรดิกไทยาซีอี (Hydrodictyaceae) พบเก่าแก่ที่สุดจากหินยุคครีเทเชียสและยังคงรักษารูปลักษณ์สัณฐานโดยทั่วไปคงที่ตราบจนถึงปัจจุบัน สาหร่ายสกุลนี้เป็นสาหร่ายน้ำจืด มีหลายชนิด เช่น พีดิแอสตรัม ซิมเพล็กซ์ (Pediastrum simplex) พีดิแอสตรัม บอริยันนัม (Pediastrum boryanum) และพีดิแอสตรัม ดูเพล็กซ์ (Pediastrum duplex) ในประเทศไทยมีรายงานการศึกษาจากหินสมัยโอลิโกซีนถึงสมัยไมโอซีนจากเหมืองถ่านหินหลายแห่งซึ่งเป็นหลักฐานบ่งชี้ว่า แอ่งสะสมตะกอนมหายุคซีโนโซอิกของประเทศไทยตั้งแต่ภาคเหนือลงไปถึงภาคใต้และรวมถึงใต้ทะเลอ่าวไทย
พีดิแอสตรัม ซิมเพล็กซ์ จะมีเซลล์รูปสามเหลี่ยมเรียงต่อกันเป็นระนาบวงกลม โดยใช้มุมทั้งสองที่ฐานของเซลล์สามเหลี่ยมเชื่อมติดกับเซลล์ข้างเคียงต่อเนื่องเป็นวงกลม และหันมุมแหลมออกไปจนทำให้โคโลนีมีลักษณะคล้ายวงล้อที่มีฟันปลายแหลมและตรงกลางของโคโลนีเป็นช่องว่างรูปวงกลม ทั้งนี้ระนาบแบนของโคโลนีนี้จะมีความหนาเท่ากับความหนาของหนึ่งเซลล์ การจัดเรียงของเซลล์แบบง่ายๆจะใช้เซลล์จำนวน 8 เซลล์เรียงเป็นวงล้อ และอาจพบการจัดเรียงมากกว่า 8 เซลล์โดยการจัดเรียงเป็นวงล้อรอบนอกถัดออกไปอีกไปเรื่อยๆ
พีดิแอสตรัม ดูเพล็กซ์ จะมีลักษณะคล้ายกับ พีดิแอสตรัม ซิมเพล็กซ์ แต่เซลล์ด้านนอกสุดแต่ละเซลล์ที่ยื่นปลายแหลมออกไปจะแตกแขนงออกเป็นง่าม มีลักษณะคล้านหนวดปลายสอบแหลมออกไป
พีดิแอสตรัม บอริยันนัม จะมีการจัดเรียงเซลล์เป็นแผ่นวงกลมมีความหนาเท่ากับความหนาของหนึ่งเซลล์ เซลล์ทั้งหลายจะเรียงอัดกันแน่นเป็นรูปหลายเหลี่ยม โดยเซลล์ด้านนอกสุดจะมีปลายยื่นชี้ออกไป มักเห็นเป็นปลายแหลม 2 ง่าม
บอตทรีโยคอคคัส
โคโลนีของสาหร่ายสกุลบอตทรีโยคอคคัส ปัจจุบันพบเป็นสาหร่ายสีเขียวมีคลอโรฟิล จัดอยู่ในวงศ์บอตทรีโยคอคาซีอี (Botryococcaceae) เกิดจากการรวมกลุ่มกันของเซลล์รูปถ้วยที่วางซ้อนกันเป็นเส้นยาวหลายเส้น โดยเส้นของกลุ่มเซลล์รูปถ้วยดังกล่าวจะมีปลายด้านหนึ่งเชื่อมติดกันที่ศูนย์กลางของโคโลนีแล้วยื่นปลายอีกด้านหนึ่งออกไปโดยรอบในแนวรัศมี ทั้งนี้กลุ่มเซลล์รูปถ้วยที่เรียงต่อกันเป็นเส้นจะมีการแตกแขนงกิ่งก้านสาขาออกไปอีก ทำให้มีการอัดตัวกันแน่นคล้ายพวงองุ่นเป็นรูปทรงกลมจึงเป็นที่มาของชื่อ "บอตทรีโยคอคคัส" ในประเทศไทยมีรายงานการค้นพบซากดึกดำบรรพ์ของสาหร่ายสกุลบอตทรีโยคอคคัสนี้เพียงชนิดเดียวคือ บอตทรีโยคอคคัส บรอนิไอ (Botryococus braunii) สาหร่ายสกุลนี้พบในรูปซากดึกดำบรรพ์ในหินที่มีอายุตั้งแต่บรมยุคพรีแคมเบียน มีแหล่งกำเนิดอยู่ในแหล่งน้ำจืดทั่วโลก
แอคทินาสตรัม
สาหร่ายสกุลแอคทินาสตรัม เป็นสาหร่ายเซลล์เดียวอีกสกุลหนึ่งที่อยู่มนรูปของโคโลนี เป็นสาหร่ายสีเขียวมีคลอโรฟิล อาศัยอยู่ในแหล่งน้ำจืด จัดอยู่ในวงศ์สคีนีเดสมาซีอี (Scenedesmaceae) แต่ละเซลล์จะมีรูปร่างเป็นรูปทรงกระสวย เป็นแท่งยาวเหลี่ยม ป่องตรงกลาง และสอบแคบไปทางส่วนปลายทั้งสองด้าน ส่วนปลายทั้งสองด้านเป็นหน้าตัด ในปัจจุบันพบเป็นกลุ่มโคโลนีของเซลล์รูปกระสอยตั้งแต่ 4-16 เซลล์ โดยใช้ปลายด้านหนึ่งของเซลล์เชื่อมติดกัน และปลายอีกด้านหนึ่งชี้ออกไปในแนวรัศมี การ อย่างไรก็ตาม เนื่องจากการเชื่อมติดกันของเซลล์ในโคโลนีหนึ่งๆไม่แข็งแรงนัก ในกระบวนการเตรียมตัวอย่างทางเรณูวิทยาของตัวอย่างหินจึงทห้เซลล์ต่างๆในโคโลนีหลุดออกจากกันเป็นเซลล์เดี่ยวๆ และเป็นการยากที่จะบรรยายโคโลนีของซากดึกดำบรรพ์สาหร่ายสกุลนี้
มีรายงานการค้นพบสาหร่ายสกุลนี้ในรูปของซากดึกดำบรรพ์เป็นครั้งแรกจากชั้นหินสมัยไมโอซีนตอนกลางของเหมืองถ่านหินเชียงม่วน ที่บ้านสะ อำเภอเชียงม่วน จังหวัดพะเยา และได้รับการตั้งชื่อว่า แอคทินาสตรัม บ้านสะเอนซี (Actinastrum bansaense)ถือเป็นหลักฐานทางธรณีวิทยาที่สำคัญอีกหลักฐานหนึ่งที่จะบ่งชี้ว่าการตกสะสมตะกอนเกิดในสภาพแวดล้อมแบบแหล่งน้ำจืด
คลอสเทอเรียม
สาหร่ายคลอสเทอเรียม เป็นสาหร่ายเซลล์เดียวสีเขียวมีคลอโรฟิล จัดอยู่ในวงศ์เดสมิดดิเอซิอี (Desmidiaceae) มีลักษณะเป็นแผ่นแบนป่องตรงกลางและแคบสอบออกไปที่ส่วนปลายทั้งสอง ในปัจจุบันพบหลายลักษณะ อาจพบเป็นแผ่นแบนตรง บ้างพบโค้งคล้ายเสี้ยวจันทร์ โดยมีการการโค้งมากน้อยต่างๆกันไป ทั้งนี้อยู่เป็นเซลล์เดี่ยวๆไม่รวมกันเป็นโคโลนี
ซากดึกดำบรรพ์ที่พบมีรายงานการค้นพบจากการศึกษาทางเรณูวิทยาเป็นครั้งแรกในประเทศไทย จากหินสมัยไมโอซีนตอนกลางในเหมืองถ่านหินเชียงม่วน ที่บ้านสะ อำเภอเชียงม่วน จังหวัดพะเยา และได้รับการตั้งชื่อว่า คลอสเทอเรียม ไทยแลนดิคัม (Closterium thailandicum) ลักษณะที่พบเป็นเซลล์รูปร่างเป็นแผ่นแบนยาว ป่องตรงกลางเซลล์และสอบแคบไปทางส่วนปลายทั้งสองด้านจนเป็นมุมแหลมมนเล็กน้อย มีสันนูนแคบๆด้านละสองสันโยงจากปลายแหลมทั้งสองด้าน
เด่น ส.ธนิกุล
อ้างอิง
หมวดหมู่ :นักมวยสากลชาวไทยรุ่นมินิมัมเวท
ไอคิว 180
ไอคิว 180 เป็นรายการโทรทัศน์ประเภทควิชโชว์ทางวิชาการสำหรับเด็กและเยาวชน ที่มีอาจารย์ชัยณรงค์ มนเทียรวิเชียรฉาย (ปัจจุบันเป็นนายกสภามหาวิทยาลัยเซนต์จอห์น) รับหน้าที่เป็นพิธีกร และเครือซีเมนต์ไทยเป็นผู้สนับสนุนรายการ โดยออกอากาศครั้งแรกเมื่อปี พ.ศ. 2525 ทางสถานีโทรทัศน์ไทยทีวีสีช่อง 9 อ.ส.ม.ท. แล้วย้ายมาออกอากาศทางสถานีวิทยุโทรทัศน์กองทัพบกช่อง 5ในปี พ.ศ. 2528 – พ.ศ. 2540 ในชื่อรายการ "180 ไอคิว" ต่อมารายการก็ได้ออกอากาศทางช่อง 9 อีกระยะหนึ่ง จนยุติรายการเมื่อประมาณปี พ.ศ. 2543
รูปแบบรายการเป็นการตั้งคำถามเกี่ยวกับโจทย์ปัญหาด้านคณิตศาสตร์ และวิทยาศาสตร์ โดยนักเรียนระดับมัธยมศึกษา เป็นผู้เข้าร่วมแข่งขัน ในรอบสุดท้ายเป็นการแข่งขันคิดเลขเร็ว โดยจะมีการสุ่มตัวเลขหนึ่งหลักมา 5 ตัว และตัวเลขสองหลักเป็นผลลัพธ์มา 1 ตัว แล้วนำมาคิดด้วยวิธีใดก็ได้ ให้ได้ผลลัพธ์ เท่ากับจำนวนที่กำหนด
รายการได้รับรางวัลเมขลา ประเภทรายการแข่งขันตอบปัญหาดีเด่น ปี พ.ศ. 2526 และ พ.ศ. 2528 และรางวัลโทรทัศน์ทองคำ ประเภทรายการแข่งขันตอบปัญหาดีเด่น ปี พ.ศ. 2533 และผู้ดำเนินรายการฝ่ายชายดีเด่น ปี พ.ศ. 2535
กติกาในการเล่น
ผู้ดำเนินรายการจะสุ่มตัวเลข 5 ตัว แต่ละตัวจะไม่ซ้ำ โดย 5 ตัวที่ได้จะเป็นโจทย์ ส่วนคำตอบที่เราต้องการโดยในรอบที่ 1–5 มี 2 หลัก รอบที่ 6–10 มี 3 หลัก คำตอบที่ได้มีความใกล้เคียงและถูกต้อง ในกรณีที่พิธีกรสุ่มตัวเลขเลข 0 จะทำการสุ่มใหม่อีกครั้ง ผู้เข้าแข่งขันใช้เวลาไม่จำกัดในการคิดเลข จนกว่าผู้เข้าแข่งคิดเลขเสร็จ โดยพิธีกรจะถามว่าได้เท่าไร ซึ่งคำตอบที่ได้มีค่าใกล้เคียงที่สุด โดยผู้เข้าแข่งที่กดไฟก่อนจะเป็นคนตอบและจะต้องคำนวณให้ถูกต้อง ทีมไหนทำคะแนนมากที่สุดได้ตอบคำถามข้อสุดท้ายที่เกี่ยวกับโจทย์เลข และถ้าหากว่าทีมที่เข้ารอบทำโจทย์ข้อสุดท้ายจะได้รับรางวัล ถ้าผิดที่ข้อสุดท้ายจะไม่ได้รับรางวัล
กรดจัสโมนิก
กรดจัสโมนิกเป็นสารอินทรีย์ที่พบในพืชหลายชนิดรวมทั้งในน้ำมันหอมระเหยของมะลิ และยังพบในมอสและเฟินด้วย สังเคราะห์มาจากกรดไขมันคือกรดลิโนเลนิก มีโครงสร้างใกล้เคียงกับกรดแอบไซซิก มีผลในด้านการยับยั้งการเจริญเติบโตและกระตุ้นการชราและการหลุดร่วงของใบ การลงหัว การขดของมือพืช การสุกและการสร้างเม็ดสีในผล ยับยั้งการงอกของเมล็ด ยับยั้งการเจริญของราก ยับยั้งการสังเคราะห์ด้วยแสง
สารประกอบเอสเทอร์ของกรดจัสโมนิกเช่นก๊าซเมทิลจัสโมเนตซึ่งเป็นน้ำมันหอมระเหยในพืชออกฤทธิ์ทางสรีรวิทยาได้เช่นกัน เช่นกระตุ้นการทำงานของโปรตีเนสในมะเขือเทศ และชักนำการขดของมือพืช
ริกะ มาริ
ริกะ มาริ (麻里梨夏; ; นามแฝง: อูรูมิ นารูมิ (ชื่อเดิมที่ใช้ในการแสดง), ริริอะ ฮิโรเซะ (ชื่อเดิมที่ใช้ในการแสดง), อูรูมิ นางิซะ (ชื่อเดิมที่ใช้ในการแสดง), ริกะ ซาซากิ; ชื่อเล่น: มาริตัง, ริการิน; 9 มิถุนายน ค.ศ. 1993 – ) เป็นอดีตนักแสดงเอวีชาวญี่ปุ่น เธอเป็นสมาชิกของบริษัทซี-มอร์ เอนเตอร์เทนเมนต์
ประวัติและชีวิตส่วนตัว
เธอเกิดที่จังหวัดชิบะ ในเดือนมีนาคม ค.ศ. 2014 เธอได้เป็นนักแสดงภาพยนตร์เอวีรูปแบบโลลิฉบับสั้น ซึ่งเปิดตัวในฐานะนักแสดงเฉพาะสำหรับผู้สร้างวิดีโอบริษัทเอสวัน และมักจะรับบทเป็นนักเรียนมัธยมปลายหรือตัวละครน้องสาว โดยอยู่ในสังกัดโลตัสกรุป, ฟันสตาร์โปรโมชัน, แคลป แล้วจึงมาอยู่สังกัดซี-มอร์ เอนเตอร์เทนเมนต์
งานอดิเรกของเธอคือการเล่นเกมเล่นตามบทบาทและอ่านหนังสือ ส่วนทักษะพิเศษของเธอคือการครัว ทั้งนี้ เธอมีประสบการณ์ครั้งแรกเมื่ออายุ 19 ปี ในสวนสาธารณะกับนักดนตรีคนหนึ่งที่ประกาศตัวเองว่าเล่นอยู่ในวงดนตรี
ชื่อแรกที่ใช้ในการวงการคืออูรูมิ นารูมิ (成海うるみ) แล้วเปลี่ยนชื่อเป็นริริอะ ฮิโรเซะ (広瀬りりあ) เมื่อวันที่ 1 เมษายน ค.ศ. 2015, อูรูมิ นางิซะ (渚うるみ) เมื่อวันที่ 9 มิถุนายน ค.ศ. 2016 และริกะ มาริ (麻里梨夏) ในเดือนมกราคม ค.ศ. 2016
เมื่อวันที่ 3 กันยายน ค.ศ. 2019 เธอได้ประกาศในทวิตเตอร์ของเธอว่าจะอำลาวงการเอวี ด้วยการถ่ายทำในเดือนตุลาคม ค.ศ. 2019
แม้ว่าเธอจะเคยอำลาวงการเอวี แต่ในวันที่ 31 มกราคม ค.ศ. 2020 เธอยังคงอยู่ต่อสังกัดซี-มอร์ เอนเตอร์เทนเมนต์
เมื่อวันที่ 25 ธันวาคม ค.ศ. 2020 เธอได้ประกาศการเริ่มกิจกรรมเอวีอีกครั้งใน ค.ศ. 2021 โดยในวันเดียวกันนั้น ทวิตเตอร์อย่างเป็นทางการของบริษัทฮนนากะได้ประกาศว่าเธอจะกลับมาเป็นนักแสดงหญิงผูกขาดจากผลงานที่เผยแพร่ในวันที่ 25 มกราคม ค.ศ. 2021
กระทั่งเมื่อวันที่ 14 กันยายน ค.ศ. 2021 เธอได้ประกาศอำลาวงการผ่านบัญชีทวิตเตอร์ของเธอ
Mortoniodendron
Mortoniodendron เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ ทางใต้ของเม็กซิโกถึงโคลอมเบีย นอกจากนี้ยังพบในคอสตาริกา เอลซัลวาดอร์ กัวเตมาลา ฮอนดูรัส เม็กซิโก นิการากัว และปานามา ฟอสซิลระบุว่ามันอยู่ในช่วงปัจจุบันตั้งแต่ ไมโอซีน Eocene เรณูแก่จากยุโรปและจีนตอนใต้ที่เป็นสกุลบ่งชี้ว่ามีการกระจายอย่างกว้างขวางในซีกโลกเหนือในอดีต
สปีชีส์ในสกุล ได้แก่:
อักษรมอญ
อักษรมอญ (အက္ခရ်မန်, အခဝ်မန်; မွန်အက္ခရာ) เป็นตัวอักษรที่พัฒนามาจากอักษรพราหมี ผ่านทางอักษรปัลลวะ และเป็นแม่แบบของอักษรอื่น เช่น อักษรพม่า อักษรไทย อักษรลาว อักษรล้านนา อักษรไทลื้อ และอักษรธรรมที่ใช้เขียนคัมภีร์ในอักษรธรรมล้านนาและอักษรธรรมลาว อักษรมอญ เป็นอักษรที่มีลักษณะคล้ายคลึงกับอักษรพม่ามาก และสามารถนำไปใช้แทนอักษรพม่าได้ทุกตัว แต่อักษรพม่าไม่สามารถใช้แทนอักษรมอญได้ทุกตัว เพราะอักษรมอญมีตัวอักษรที่เพิ่มขึ้นมาจากอักษรพม่าปกติ
กลิ่นธูปสุโขทัย
เพลงกลิ่นธูปสุโขทัย เป็นเพลงที่แต่งโดยครูไพบูลย์ บุตรขัน (4 กันยายน พ.ศ. 2459 - 29 สิงหาคม พ.ศ. 2515) และขับร้องโดยไพรวัลย์ รุ่งเพชร ที่กล่าวถึงบุคลิกภาพของคนสุโขทัยผ่านความเป็นลูกหลาน สายเลือดพ่อขุนรามคำแหง และแม่ย่าแห่งเมืองสุโขทัย นัยหนึ่งเป็นเพลงที่กล่าวถึงคนสุโขทัย จะต้องไปรับใช้ชาติเป็นทหาร ในสงครามเวียดนาม แต่ก็เคยผ่านศึกสงครามในสมรภูมิสงครามเกาหลี โดยเพลงสะท้อนให้เห็นเลือดนักสู้ของทหารกล้า ในฐานะคนสุโขทัยผู้เป็นลูกหลานพ่อขุนรามคำแหง ลูกหลานแม่ย่าสุโขทัย เป็นต้น
ประวัติการแต่งเพลง
ครูไพบูลย์ บุตรขัน ได้แต่งเพลงขึ้นใน พ.ศ. ระหว่างที่สถานการณ์สงครามเวียดนามกำลังเกิดขึ้น โดยใช้ฉากหลังเป็นการให้กำลังในทหารที่จะลาไปปฏิบัติหน้าที่ยังสมรภูมิเวียดนาม
อักษรมอญ
ประวัติ
อักษรมอญ ที่เก่าแก่ที่สุดนั้น ค้นพบที่จังหวัดนครปฐม ในประเทศไทย หลักฐานที่พบคือ จารึกวัดโพธิ์ร้าง อายุราวพุทธศตวรรษที่ 12 เป็นอักษรมอญโบราณที่เก่าแก่ที่สุด ในบรรดาจารึกภาษามอญที่ได้ค้นพบ ในแถบอุษาคเนย์ทั้งหมด ปรากฏเป็นจารึกที่เขียนด้วยตัวอักษรปัลลวะ ที่ยังไม่ได้ดัดแปลงให้เป็น อักษรมอญ และได้พบอักษรที่มอญประดิษฐ์เพิ่มขึ้น เพื่อให้พอกับเสียงในภาษามอญ แสดงว่ามอญใช้อักษรปัลลวะในการสื่อสาร อักษรที่ประดิษฐ์เพิ่มนี้ยังได้พบในจารึกเสาแปดเหลี่ยมที่ศาลสูง เมืองลพบุรี ข้อความที่จารึกเกี่ยวกับพระพุทธศาสนา สันนิษฐานว่า จารึกในราวพุทธศตวรรษที่ 14–15 อักษรจารึกในศิลาหลักนี้ เรียกว่า ตัวอักษรหลังปัลลวะ
สมัยกลาง
ประมาณพุทธศตวรรษที่ 16–17 ตัวอักษรมอญแบบปัลลวะได้คลี่คลายมาเป็นตัวอักษรสีเหลี่ยมที่เรียกว่าอักษรมอญโบราณและเปลี่ยนแปลงขนาดเล็กลงในระยะต่อมาตั้งแต่พุทธศตวรรษที่ 21 จนกลายเป็นอักษรมอญปัจจุบันซึ่งมีลักษณะกลม ซึ่งเกิดจากอิทธิพลของการจารหนังสือโดยใช้เหล็กจารลงบนใบลาน
ลักษณะ
พยัญชนะแบ่งเป็น 2 ชุดคือ พยัญชนะเสียงไม่ก้อง (อโฆษะ เสียงขุ่น) พื้นเสียงเป็นอะ พยัญชนะเสียงก้อง (โฆษะ เสียงใส) พื้นเสียงเป็นเอียะ เมื่อประสมสระ พยัญชนะต่างชุดกันออกเสียงต่างกัน มีรูปพยัญชนะซ้อน เมื่อเป็นตัวควบกล้ำ
ยูนิโคด
อักษรมอญในยูนิโคด ใช้รหัสช่วงเดียวกันกับอักษรพม่า เพียงแต่มีส่วนขยายของอักษรมอญเพิ่มขึ้นมาจากอักษรพม่าตามปกติ
โตโยต้า พรีเมียร์คัพ
โตโยต้า พรีเมียร์คัพ (Toyota Premier Cup) เป็นการแข่งขันฟุตบอลถ้วยนัดพิเศษที่จัดขึ้นในประเทศไทย จัดขึ้นโดยสมาคมฟุตบอลแห่งประเทศไทย ในพระบรมราชูปถัมภ์ เริ่มเป็นครั้งแรกเมื่อปี พ.ศ. 2554 โดยมีบริษัท โตโยต้ามอเตอร์ (ประเทศไทย) จำกัด รูปแบบการแข่งขันเป็นการแข่งขันนัดเดียวรู้ผลหาทีมผู้ชนะ โดยเชิญทีมในเจลีกจากประเทศญี่ปุ่นมาแข่งขัน ล่าสุดทางบริษัท โตโยต้า ได้ยกเลิกการจัดการแข่งขันในปี 2561 ไป
อาพันธ์
ภาพรวม
การแทรกสอดหมายถึงการที่คลื่นหลาย ๆ ลูกแผ่มาซ้อนทับกันแล้วเกิดการเสริมหรือหักล้างทำให้แอมพลิจูดเพิ่มหรือลดลง เพื่อให้สังเกตการแทรกสอดได้อย่างชัดเจน จำเป็นต้องมีความสอดคล้องกันของเฟสและแอมพลิจูดของคลื่นที่ทับซ้อนกัน ถ้าคลื่นสองลูกที่มีความถี่เท่ากันซ้อนทับกัน และแอมพลิจูดและเฟสของคลื่นมีความสัมพันธ์ในระดับหนึ่ง คลื่นที่รวมกันจะมีความเข้มคงที่ ตัวอย่างเช่น ถ้าคลื่นสองลูกมีแอมพลิจูดเท่ากันแต่เฟสต่างกัน 180° คลื่นจะซ้อนทับแล้วหักล้างกันหายไป ถ้าทั้งแอมพลิจูดและเฟสเท่ากัน จะสร้างเป็นคลื่นที่มีแอมพลิจูดเป็น 2 เท่า ในกรณีนี้ สามารถเกิดริ้วการแทรกสอดขึ้นได้จากการซ้อนทับกันของคลื่นทั้งสองที่มีความต่างเฟสต่างกันในบริเวณต่าง ๆ อย่างไรก็ตาม หากแอมพลิจูดและเฟสของคลื่นทั้งสองมีการผันแปรแบบสุ่ม ความเข้มของคลื่นที่รวมกันก็จะผันแปรแบบสุ่มเช่นกัน และจะไม่ปรากฏริ้วการแทรกสอดใด ๆ ขึ้น
เทศกาลเพนเทคอสต์
เทศกาลเพนเทคอสต์ (ราชบัณฑิตยสถาน) หรือ วันเปนเตกอสเต (โรมันคาทอลิก) มาจากคำว่า Πεντηκοστή [ἡμέρα] ในภาษากรีก ซึ่งแปลว่า "(วัน) ที่ 50" เพราะเป็นวันที่ 50 นับจากวันสมโภชปัสคา วงศ์วานอิสราเอลจัดเทศกาลนี้ขึ้นเพื่อเป็นการระลึกถึงการที่พระยาห์เวห์ได้ประทานธรรมบัญญัติแก่โมเสสที่ภูเขาซีนาย ส่วนคริสต์ศาสนิกชนถือวันนี้เป็นการเฉลิมฉลองเหตุการณ์ที่พระวิญญาณบริสุทธิ์ได้ลงมาประทับบนอัครทูตเพื่อเป็นกำลังในการประกาศข่าวดีต่อมวลมนุษย์ คริสตจักรโรมันคาทอลิกจึงถือวันนี้เป็นวันสมโภชพระจิตเจ้า และนับเป็นวันเกิดของคริสตจักรด้วย
อาพันธ์
ภาพรวม
จะเรียกว่าคลื่นสองคลื่นมีความเป็นอาพันธ์กันหากแอมพลิจูดและเฟสของคลื่นสัมพันธ์กันและสามารถก่อให้เกิดริ้วการแทรกสอดได้ หากความสัมพันธ์ของแอมพลิจูดและเฟสระหว่างทั้งสองเปลี่ยนแปลงแบบสุ่มและไม่สามารถเกิดริ้วของการแทรกสอดได้ จะเรียกว่าคลื่นนั้นเป็นอนาพันธ์กัน
แนวคิดของอาพันธ์ถูกนำมาใช้ครั้งแรกในด้าน ทัศนศาสตร์ เพื่ออธิบายความอ่อนไหวของคลื่นแสงที่จะรบกวน แต่ปัจจุบันยังถูกนำมาใช้ในด้านอื่น ๆ เช่น สวนศาสตร์ และรวมถึง กลศาสตร์ควอนตัม
หลัว ปินหวัง
หลัวปินหวัง (, ค.ศ. 640 - 29 ธันวาคม ค.ศ. 684) เกิดที่เมืองอู่โจว มณฑลเจ้อเจียง เป็นหนึ่งในสี่กวีที่มีชื่อเสียงที่สุดในช่วงต้นราชวงศ์ถัง ซึ่งประกอบด้วย หลัวปินหวัง หวังปัว (王勃) หยางเจียง (杨炯) และ หลูจ้าวหลิน (卢照邻)
หลัวปินหวังใช้ชีวิตอยู่ในราชสำนักของจักรพรรดิถังเกาจง แต่ถูกปลดและจำคุก เนื่องจากไปวิพากษ์วิจารณ์ฮองเฮาอู่เจ๋อเทียน ต่อมาเมื่อได้รับอิสรภาพ เขาก็ยังเขียนบทกวีที่มีเนื้อหาเสียดสีอู่เจ๋อเทียนอีกหลายครั้ง
บทกวีที่มีชื่อเสียงของเขา คือบทที่มีชื่อว่า "Ode to the Goose" ที่เขียนเมื่อเขามีอายุเพียง 7 ปี
แหล่งข้อมูลอื่น
640684
กรดแอบไซซิก
กรดแอบไซซิก (Abscisic acid) เป็นฮอร์โมนที่ออกฤทธิ์ยับยั้งการเจริญเติบโตของพืช ทำให้พืชทนต่อสภาวะเครียดต่างๆได้ดี มีบทบาทในการเจริญพัฒนาของเอ็มบริโอ การพักตัวของเมล็ดและของตาพืช พบในพืชที่มีระบบท่อลำเลียงทั่วไป มอสส์ สาหร่าย แต่ไม่พบในลิเวอร์เวิร์ต การออกฤทธิ์ทางสรีรวิทยาที่สำคัญของกรดแอบไซซิกที่สำคัญ ได้แก่
โรงเรียนศุทธรัตน์วัฒนาลัย
โรงเรียนศุทธรัตน์วัฒนาลัย ก่อตั้งขึ้นในปี 2522 โดยเห็นว่าโรงเรียนศุทธรัตน์เดิมคับแคบ ขยายไม่ออก จึงได้เห็นชอบร่วมกันที่จะขยายสาขาตั้งขึ้นที่ ตำบลบ้านสวน อำเภอเมืองชลบุรี จังหวัดชลบุรี ในเนื้อที่ 14 ไร่ จึงเริ่มปรับปรุงพื้นที่ และก่อสร้างอาคาร ค.ส.ล. 3 ชั้นขึ้น 1 หลังจำนวน 24 ห้องเรียน สิ้นค่าปรับสนามทำถนน และก่อสร้างอาคารประมาณ 8 ล้านบาท เปิดทำการสอนเมื่อวันที่ 17 พฤษภาคม 2524 ตั้งแต่ชั้นอนุบาล 1 จนถึง ประถมศึกษาปีที่ 1 มีนักเรียนเริ่มแรกประมาณ 117 คน มี นางยุพิน ศุทธรัตน์ เป็นผู้รับอนุญาต และนางบุษบา จำรัสทองเป็นครูใหญ่ เปิดสอนตั้งแต่อนุบาล 1 ถึงประถมศึกษาปีที่ 6 ปัจจุบันมีนายโอฬาร ศุทธรัตน์ เป็นผู้รับในอนุญาต นายธนุตม์ อรรถจินดา เป็นผู้จัดการ และนายวิทยา สังข์เพิ่ม เป็นผู้อำนายการ
ปรัชญาโรงเรียนคือ “ความรู้ทำให้ภาคภูมิ”
ตราสัญลักษณ์
รูปทรงกรม 12 แฉกปลายหยักสีเหลืองซ้อนด้วยรูปทรง กรม 12 แฉกสีเขียวล้อมรอบรูปทรงกลมสีขาว ภายในวงกรม ครึ่งด้านบนเป็นชื่อโรงเรียน สีม่วง ด้านล่าง บอกที่ตั้งของโรงเรียนว่าอยู่ อำเภอเมือง จังหวัดชลบุรี เป็นสีม่วงเช่นกัน ตรงกลางมีดอกกล้วยไม้ สีม่วงหนึ่งดอก วางอยู่บนรวงข้าวสีเหลืองทอง
The Money Drop Thailand
เดอะมันนี่ดรอปไทยแลนด์ (The Money Drop Thailand) เป็นรายการเกมโชว์แนวควิซโชว์ที่ทดสอบความรู้รอบตัวของผู้เข้าแข่งขัน ผ่านคำถามทั้งหมด 7 ข้อ เพื่อรักษาเงินสดที่มีอยู่กลับไปให้ได้มากที่สุด เกมโชว์นี้มีต้นแบบมาจากรายการ The Money Drop (เดิมใช้ชื่อว่า The Million Pound Drop) (ปัจจุบันเป็น £100K Drop) ซึ่งผลิตโดย Remarkable Television และกลุ่มเอนเดโมลชายน์ (ปัจจุบันถูกซื้อกิจการโดยกลุ่มแบนิเจย์) ในประเทศอังกฤษ ออกอากาศทางสถานีโทรทัศน์ช่อง 4 ประเทศอังกฤษ และบริษัท เซ้นส์ เอนเตอร์เทนเมนท์ จำกัด ได้ทำการซื้อลิขสิทธิ์รายการนี้มาผลิตในรูปแบบของประเทศไทย ออกอากาศทางสถานีโทรทัศน์สีกองทัพบกช่อง 7 ปัจจุบันออกอากาศทุกวันเสาร์และวันอาทิตย์ เวลา 17.30 - 18.00 น. (จากเดิม เคยออกอากาศครั้งแรกทุกวันเสาร์และวันอาทิตย์ เวลา 18.00 - 18.30 น.) โดยมี วราวุธ เจนธนากุล เป็นผู้ดำเนินรายการ โดยออกอากาศตอนแรกเมื่อวันที่ 2 สิงหาคม พ.ศ. 2557 และออกอากาศตอนสุดท้ายเมื่อวันที่ 25 กุมภาพันธ์ พ.ศ. 2561 และกลับมาออกอากาศอีกครั้งในวันที่ 4 สิงหาคม พ.ศ. 2562 ในชื่อ เกมแจกเงิน The Money Drop Thailand พร้อมทั้งได้เพิ่มพิธีกรอีกหนึ่งคนคือ อนุวัต เฟื่องทองแดง ทำหน้าที่พิธีกรในช่วง เงินด่วน และ เงินทวีคูณ โดยออกอากาศทุกวันอาทิตย์ เวลา 17.20 - 18.20 น. ตั้งแต่วันที่ 2 กุมภาพันธ์ พ.ศ. 2563 ได้เปลี่ยนเวลาออกอากาศ เป็น 17.00 - 18.00 น. สิ้นสุดการออกอากาศวันที่ 29 มีนาคม พ.ศ. 2563 แล้วถูกแทนที่ด้วยรายการ อาทิตย์ติดข่าว ในวันอาทิตย์ที่ 5 เมษายน พ.ศ. 2563 เวลาเดียวกัน แล้วถูกแทนที่ด้วยรายการร้องต้องรอด ในวันจันทร์ที่ 5 กรกฎาคม พ.ศ. 2564 รายการ เกมแจกเงิน The Money Drop Thailand ยุติการออกอากาศในวันที่ 30 มิถุนายน พ.ศ. 2564
กติการอบปกติ
ในการแข่งขันแต่ละครั้งจะผู้แข่งขัน 1 ทีม แต่ละทีมมี 2 คน ก่อนเริ่มเกมจะได้รับธนบัตรดอลลาร์เป็นมูลค่า 2,000,000 บาทไทย ซึ่งเงินทั้งหมดจะถูกแบ่งเป็นทั้งหมด 50 ก้อน ก้อนละ 40,000 บาท แต่ละก้อนเป็นเงินธนบัตรมูลค่าใบละ 2 ดอลลาร์ จำนวน 600 ใบ (เงินรางวัลสนับสนุนโดย เคเอฟซี) จนถึงปี พ.ศ. 2561) และกุญแจรถยนต์อีก 1 ดอก เป็นสัญลักษณ์แทนรางวัลพิเศษคือรถยนต์ 1 คัน (รางวัลรถยนต์คือ Toyota Vios มูลค่า 830,000 บาท) ตั้งแต่เดือนสิงหาคม พ.ศ. 2558 เป็นต้นมา ผู้เข้าแข่งขันจะเริ่มเล่นเกมที่ “The Drop” เป็นแผงควบคุมขนาดใหญ่ที่มีประตูกล 4 ช่อง สำหรับวางเงินในคำตอบที่ผู้เล่นคิดว่าน่าจะเป็นคำตอบที่ถูกต้อง ซึ่งด้านบนของแต่ละช่องมีจอมอนิเตอร์ผู้สนับสนุนแสดงตัวเลือกคำตอบ (ผู้สนับสนุนจอคำตอบคือ รถยนต์เอ็มจีต่อมาเป็นโอวัลตินและโทรศัพท์มือถือหัวเว่ย P9 Series โทรศัพท์มือถือหัวเว่ย P10, P10 Plus ต่อมาเป็นยูโร่เค้ก และยูโร่ ช็อคโกพาย (ในยุคเกมแจกเงิน The Money Drop ไทยแลนด์) ก่อนเล่นคำถามแต่ละข้อ จะให้ผู้เล่นเลือกหมวดคำถามจากผู้สนับสนุนที่คิดว่าจะตอบได้ 1 จาก 2 หมวด ที่มีให้ เช่น ภูมิศาสตร์ กับ กีฬา เป็นต้น (ผู้สนับสนุนหมวดคำถามคือ น้ำดื่มสิงห์ น้ำนมถั่วเหลืองแลคตาซอย ต่อมาเป็นเครื่องสำอางมูนช็อต) เมื่อผู้เล่นเลือกหมวดคำถามแล้ว พิธีกรจะทำการอ่านตัวเลือกที่ให้มาในหมวดนั้นทั้งหมดก่อนแล้วตามด้วยคำถาม เมื่ออ่านคำถามจบ ผู้เข้าแข่งขันจะมีเวลา 60 วินาทีในการคิด วิเคราะห์ ถกเถียงเพื่อให้ได้คำตอบ จากนั้นจึงนำเงินไปวางไว้ในช่องของคำตอบที่คิดว่าถูกต้อง โดยในการตอบแต่ละข้อผู้เข้าแข่งขันจะต้องวางเงินที่มีอยู่ทั้งหมด ห้ามเหลืออยู่บริเวณด้านนอกประตูกลโดยเด็ดขาด และต้องวางภายในเวลา 60 วินาทีนั้นด้วย ถ้าไม่แน่ใจในคำตอบ สามารถจะกระจายความเสี่ยงโดยการแบ่งเงินไปวางไว้ในคำตอบอื่น ๆ ก็ได้ แต่ห้ามวางครบทุกคำตอบ จะต้องเหลือไว้อย่างน้อย 1 คำตอบที่ไม่มีการวางเงินเสมอ (ในกรณีที่เหลือเงินก้อนสุดท้าย ผู้เข้าแข่งขันจะต้องเลือกวางเงินลงบนคำตอบที่ถูกต้องที่สุดเพียงช่องเดียว) ส่วนกุญแจรถยนต์นั้น จะต้องวางพร้อมกับเงินจำนวนเท่าใดก็ได้ในคำตอบใดคำตอบหนึ่ง ห้ามแยกวางเดี่ยวเด็ดขาด
หากผู้เข้าแข่งขันคู่ใดทำผิดกติกา เช่น วางเงินครบทุกคำตอบ วางกุญแจรถยนต์แบบแยกเดี่ยว จะถือว่าฟาวล์และ Game Over ทันทีและไม่ได้รับรางวัลใด ๆ แม้ว่าจะมีเงินรางวัลเหลืออยู่ก็ตาม
หลังจากหมดเวลา 60 วินาทีแล้ว จะเข้าสู่ช่วงเวลาการเฉลยคำตอบ คำตอบข้อไหนที่ผิด ประตูกลจะเปิดออกพร้อมกับเปลี่ยนสีประตูกลจากสีขาวเป็นสีแดงซึ่งหมายถึงข้อนั้นเป็นคำตอบที่ผิดและเงินทั้งหมดที่วางไว้ในคำตอบนั้นก็จะหล่นลงไปข้างล่างแบบต่อหน้าต่อตา แต่จะไม่เฉลยทีเดียวอย่างแน่นอนในบางครั้ง และเงินที่เหลืออยู่ในช่องคำตอบที่ถูกต้องซึ่งประตูกลยังคงอยู่นิ่ง ๆ ไม่ถูกเปิดและมีไฟสีขาวจะถูกนำไปเล่นต่อในข้อต่อไป แต่ถ้าตอบผิดจนกระทั่งเงินหล่นลงข้างล่างครบ 2,000,000 บาทและทำกล่องกุญแจรถยนต์หล่นลงไปด้วยที่คำถามใด ๆ ก็ตาม Game Over ที่คำถามข้อนั้นแล้วตกรอบไปในที่สุดและไม่ได้รางวัล แต่ในกรณีที่ทำกุญแจรถยนต์หล่นลงไปจะถือว่าหมดสิทธิ์ลุ้นรับรถยนต์ทันที แต่ถ้ายังมีเงินเหลืออยู่ก็มีสิทธิ์เล่นต่อในข้อต่อไปเหมือนเดิม
แต่มีบางคู่ที่ได้รับรางวัลอื่น ๆ ที่เกี่ยวข้องกับที่ผู้แข่งขันต้องการแทนหรือได้รับสิทธิ์เล่น 1 ข้อฟรี ๆ (ซึ่งมี 2 ตัวเลือกเหมือนกับข้อสุดท้าย) (แล้วแต่ทางทีมงานจะจัดสรร) ทั้ง ๆ ที่ Game Over ไปแล้ว อันเนื่องมาจากความเป็นห่วงของผู้แข่งขันหรือญาติของผู้แข่งขันที่เดือดร้อน ทั้งนี้ ก็เพื่อให้การดำรงชีวิตของคนนั้นอยู่กับสังคมได้อย่างปกติสุข
ผู้เล่นต้องเล่นจนครบทั้ง 7 ข้อ โดยคำถามจะยิ่งยากขึ้นเรื่อย ๆ และตัวเลือกในแต่ละคำถามก็จะน้อยลงตามลำดับดังนี้ คือ ข้อ 1 – 3 มี 4 ตัวเลือก, ข้อ 4 – 6 มี 3 ตัวเลือก, ข้อ 7 มี 2 ตัวเลือก
มีบางตอนที่ไม่ได้มีการแข่งขันรอบปกติในเทปปกติ (ที่ไม่ใช่เทปประมวลภาพในรายการประจำปี) ดังนี้
ในการกลับมาของเกมแจกเงิน The Money Drop Thailand รายการได้ปรับกติกาใหม่ เพื่อให้ผู้แข่งขันลุ้นเงินรางวัลได้ง่ายขึ้น โดยทางรายการจะให้เงินจำนวน 1,000,000 บาท ไว้ใช้ในการตอบคำถามทั้ง 7 ข้อ ซึ่งเงินจะถูกแบ่งเป็น 50 ก้อน ๆ ละ 20,000 บาท โดยระหว่างทาง ผู้แข่งขันมีสิทธิ์ใช้ตัวช่วยได้ โดยสามารถใช้ได้ในคำถาม 3 ข้อแรก ซึ่งในการใช้ตัวช่วยนั้น หลังจากพิธีกรเปิดเผยตัวเลือกทั้ง 4 ตัวเลือกของคำถามข้อนั้นแล้ว ผู้แข่งขันจะมีเวลา 5 วินาทีในการตัดสินใจว่าจะใช้ตัวช่วยหรือไม่ โดยตัวช่วยในรายการจะมีทั้งหมด 2 ตัวช่วย ได้แก่
เมื่อใช้ตัวช่วย "ตัดตัวเลือก" แล้ว หรือไม่ใช้ตัวช่วยเลย ผู้เข้าแข่งขันจะมีเวลา 1 นาที ในการวางเงินลงบนตัวเลือกที่คิดว่าถูกต้องให้ครบตามจำนวนเงินที่มีอยู่ ตอบถูกรักษาเงินได้เท่าไหร่ เงินที่รักษามาได้ก็จะนำไปเล่นในข้อต่อไปโดยทันที
เมื่อผู้แข่งขันผ่านมาถึงคำถามข้อที่ 4 ได้ ผู้แข่งขันมีสิทธิ์ที่จะประกันเงินรางวัลได้เป็นจำนวน 20,000 บาท โดยหากต้องการจะประกันเงินรางวัล ผู้แข่งขันจะต้องนำเงิน 40,000 บาท ให้กับทางรายการ และจะต้องเล่นเกมต่อด้วยเงินที่เหลืออยู่ ซึ่งหากเงินหล่นลงไปจนหมด ทางรายการจะนำเงินประกัน 20,000 บาท กลับมาให้กับผู้แข่งขันเพื่อใช้ในการเล่นเกมต่อไป และจะได้ตอบคำถามข้อต่อไปโดยอัตโนมัติ (ยกเว้นในกรณีที่สามารถรักษาเงินรางวัลได้จนถึงข้อสุดท้าย เงินประกันที่ทำไว้ก่อนหน้าจะถูกริบคืนทั้งหมด และจะต้องเล่นในคำถามข้อสุดท้ายด้วยเงินที่เหลืออยู่ ซึ่งหากผู้แข่งขันตอบผิด จะไม่ได้รับเงินรางวัลใด ๆ เลย)
หากผู้แข่งขันสามารถรักษาเงินรางวัลได้ครบทั้ง 7 ข้อ ผู้แข่งขันจะได้รับเงินรางวัลที่เหลืออยู่กลับบ้านไปเลย
ผู้เข้าแข่งขันในรอบนี้จะเป็นได้ทั้งดารา นักแสดง นักร้องด้วยกัน หรือดารา นักแสดง นักร้องคู่กับพ่อแม่ เพื่อน หรือญาติพี่น้องร่วมกัน รวมทั้งผู้เข้าแข่งขันจากทางบ้านที่สมัครเข้าร่วมเล่นเกมในรอบนี้ และผ่านการคัดเลือกจากทางทีมงานแล้ว
กติการอบ Fast Track
รอบนี้จะมาเพียงบางโอกาสเท่านั้น กติการอบนี้จะเหมือนกับรอบปกติในข้อสุดท้ายทุกประการ เพียงแต่มีเพียงคำถามเดียวและมี 2 ตัวเลือกเหมือนกับข้อสุดท้ายในรอบปกติเงินรางวัลที่ได้เมื่อตอบคำถามรอบนี้ถูกต้องจะได้ 10,000 บาทเท่านั้น โดยเริ่มใช้รอบนี้ตั้งแต่ประมาณกลาง พ.ศ. 2558 เป็นต้นไปสลับกับรอบปกติ (ผู้สนับสนุนรอบนี้คือ ไส้กรอกไก่ตราบีเคพีมาจากเคเอฟซี ใน พ.ศ. 2559 จนถึงมีนาคม พ.ศ. 2560)
อย่างไรก็ตามตั้งแต่วันที่ 15 เมษายน 2560 เป็นต้นไป ทางรายการได้ปรับเปลี่ยนกติกาคือ จำนวนตัวเลือกคำตอบได้ถูกเพิ่มเป็น 3 ตัวเลือก และแบ่งเงินรางวัล 10,000 บาทเป็น 2 ก้อน ก้อนละ 5,000 บาท เงินก้อนไหนที่วางอยู่บนคำตอบที่ถูกเพียงคำตอบเดียวไม่ว่าจะมีอยู่กี่ก้อนก็ตาม ผู้เข้าแข่งขันก็จะได้รับเงินรางวัลนั้น ๆ
และตั้งแต่วันที่ 22 กรกฎาคม 2560 เป็นต้นไป เกมรอบ Fast Track ได้ถูกยกเลิกแล้วแทนที่ด้วยช่วง The Money Drop Thailand เงินด่วน แล้วเปลี่ยนมาเล่นทุกวันเสาร์-อาทิตย์ในเบรกสุดท้ายของรายการ
The Money Drop Thailand เงินด่วน
The Money Drop Thailand เงินด่วน เป็นเกมตอบคำถามที่ทดแทนช่วง Fast Track ที่ยกเลิกใช้ไป กติกาในเกมนี้จะเหมือนกับรอบ Fast Track แบบที่ 2 ทุกประการ คือ คำถาม 1 ข้อ 3 ตัวเลือก เงิน 10,000 ถูกแบ่งเป็น 2 ก้อน ๆ ละ 5,000 บาท เพียงแต่ผู้ที่สนใจเล่นเกมสามารถถ่ายรูปเซลฟี่กับหน้าจอรายการที่มีสัญลักษณ์ "เงินด่วน" อยู่บริเวณล่างซ้ายของจอ โดยมีเวลาถ่ายกับหน้าจอ 10 วินาทีก่อนที่สัญลักษณ์นี้จะหายไป (วิธีสมัครเล่นเกมรอบนี้เริ่มในเดือนมิถุนายน 2560) แล้วส่งมายังเฟสบุ๊คแฟนเพจของรายการ และเปลี่ยนมาเล่นเกมนี้ในทุกวันเสาร์-อาทิตย์ในเบรกสุดท้ายของรายการ
อย่างไรก็ตามเกมนี้หากผู้เข้าแข่งขันแพ้เกมรอบนี้ ทางรายการจะมีค่าพาหนะปลอบใจมอบให้ 2,000 บาท แต่ถ้าผู้เข้าแข่งขันรอนนี้ชนะเกม (ได้เงินรางวัล) ก็จะได้รับเงินรางวัลจำนวนนั้นไปเลย
ฟุตบอลโต๊ะ
ฟุตบอลโต๊ะ (table football) หรือบางครั้งเรียก ฟุสบอล (foosball หรือ fussball) เป็นเกมจำลองการเล่นฟุตบอลบนโต๊ะ คิดค้นโดย อะเลคันโดร ฟีนิสเตร์เร (Alejandro Finisterre) กวีชาวสเปน ฟุตบอลโต๊ะเป็นกีฬาที่เล่นสองฝ่าย ฝ่ายละหนึ่งถึงสองคน โดยผู้เล่นแต่ละคนจะถือก้านที่ควบคุมตัวผู้เล่นเพื่อทำการแตะลูกบอลไปในทิศทางที่ต้องการ ให้ยิงลูกบอลเข้าสู่ประตูฝ่ายตรงข้าม กีฬานี้นิยมเล่นในร่ม และยังคงนิยมเล่นในตามผับหรือบาร์ทั่วไปในสหรัฐอเมริกาและยุโรป
The Money Drop Thailand
The Money Drop Thailand เงินด่วน
ภายหลังการกลับมาของเกมแจกเงิน The Money Drop ไทยแลนด์ ได้มีผู้สนับสนุนหลักในรอบนี้ (ผู้สนับสนุนหลัก คือ รถยนต์มิตซูบิชิ) และยกเลิกค่าพาหนะ 2,000 บาทในกรณีที่ผู้เข้าแข่งขันแพ้เกมรอบนี้ พร้อมกับเปลี่ยนวิธีรับสมัครมากเป็นการถ่ายรูปเซลฟี่คู่กับหน้าจอรายการที่กำลังออกอากาศ ส่งชื่อ-ที่อยู่ เบอร์โทรศัพท์ติดต่อกลับพร้อมกับเลือกรูปแบบเกมที่อยากจะเล่น มายังเฟซบุ๊ค หรือที่อยู่ทางไปรษณีย์ และย้ายมาเล่นก่อนเกมรอบ "เงินล้าน"
The Money Drop Thailand เงินทวีคูณ
เป็นการแข่งขันรอบพิเศษที่มาพร้อมกับการกลับมาของ เกมแจกเงิน The Money Drop Thailand  ซึ่งจะทำการแข่งขันในเบรกสุดท้ายของรายการ โดยกติกาก็คือ ทางรายการจะมีแท่งอะคริลิค 10 แท่ง ซึ่งแทนที่จำนวนเงินรางวัลแท่งละ 1,000 บาท รวมเป็น 10,000 บาท โดยเล่นแค่คำถามข้อเดียวเช่นเดียวกันกับรอบ เงินด่วนซึ่งทางรายการจะให้ดูตัวเลือกทั้งหมด 4 ตัวเลือก และจะมีเวลา 20 วินาทีที่จะตัดสินใจว่า จะเล่น 4 ตัวเลือกหรือไม่ ถ้าเล่น ทางรายการจะเปิดเผยคำถาม และจะมีเวลา 60 วินาทีในการวางเงินลงบนคำตอบที่ถูกต้อง ถ้าตอบถูก เงินรางวัลจะ X3 ตามที่วางไว้ นั่นหมายความว่า แท่งใดวางคำตอบที่ถูกต้องจะถูก X3 ตามจำนวนที่วางไป (สูงสุด 30,000 บาท) แต่ถ้าผู้เข้าแข่งเลือกไม่เล่น หรือว่า ไม่ตัดสินใจภายใน 20 วินาที จะถือว่าไม่เล่นข้อ X3 โดยทางรายการจะตัดตัวเลือกที่ไม่ใช่ 1 ตัวเลือก แล้วมีสิทธิ์ตัดสินใจว่า จะเล่นหรือไม่ใน 10 วินาที ถ้าเล่นแล้วตอบถูก เงินรางวัลจะ X2 ตามที่วางไว้ นั่นหมายความว่า แท่งใดวางคำตอบที่ถูกต้องจะถูก X2 ตามจำนวนที่วางไป (สูงสุด 20,000 บาท) ซึ่ง ทั้ง 2 ข้อเสนอต้องห้ามวางครบทุกช่อง (เช่นเดียวกันกับรอบปกติ) แต่ถ้าหากว่าไม่เล่น หรือหมดเวลา 10 วินาทีแล้วไม่ตัดสินใจ จะถือว่าไม่เล่นข้อ X2 ทางรายการ จะตัดตัวเลือกที่ไม่ใช่อีก 1 ตัวเลือก เหลือ 2 ตัวเลือก แล้วผู้เข้าแข่งขันจะถูกบังคับให้ตอบคำถามข้อนั้นทันที โดยต้องวางทั้ง 10 แท่ง ลงบนตัวเลือกเพียงช่องเดียวเท่านั้น ห้ามกระจาย ถ้าตอบถูกจะได้เงินรางวัล 10,000 บาททันที แต่จะไม่ถูกทวีคูณ อย่างไรก็ดี ถ้าตอบผิดจนแท่งอะคริลิคตกลงไปข้างล่างทั้ง 10 แท่ง ก็จะกลับบ้านไปพร้อมกับเงินรางวัล 0 บาททันที ไม่ว่าจะเล่นเพื่อตัวคูณเงินรางวัลใด ๆ ก็ตาม
สิ่งที่แตกต่างกันในเกมนี้ คือ จะไม่มีหมวดหมู่คำถามให้ผู้เข้าแข่งขันเลือก โดยผู้เข้าแข่งขันจะต้องบังคับตอบคำถามที่ทางรายการจัดเตรียมไว้
เกมนี้เริ่มเล่นตั้งแต่วันที่ 4 สิงหาคม พ.ศ. 2562 และเล่นไปจนถึงวันที่ 22 มีนาคม พ.ศ. 2563
Zense เคลียร์ให้
เป็นการแข่งขันรอบพิเศษใหม่ล่าสุดของ เกมแจกเงิน The Money Drop Thailand โดยเปิดโอกาสให้ผู้แข่งขันจากทางบ้านที่ประสบปัญหาเรื่องของหนี้สิน เข้ามาร่วมแข่งขันในรายการ โดยเริ่มต้นนั้น ผู้แข่งขันจะนำเอกสารการเป็นหนี้มอบให้กับพิธีกร เพื่อยืนยันการเป็นหนี้จริง แล้วจากนั้นจึงจะเข้าสู่การแข่งขัน โดยทางรายการจะให้เงินจำนวน 200,000 บาท ไว้ใช้ในการตอบคำถามทั้ง 5 ข้อ ซึ่งจะถูกแบ่งออกเป็น 40 ก้อน ๆ ละ 5,000 บาท โดยกติกาการแข่งขันจะคล้ายคลึงกับรอบปกติแทบทุกอย่าง เพียงแต่จะไม่มีตัวช่วยให้ใช้เหมือนรอบปกติ โดยในข้อ 1-3 มี 4 ตัวเลือก, ข้อ 4 มี 3 ตัวเลือก และข้อ 5 มี 2 ตัวเลือก ซึ่งเริ่มต้นในทุกข้อจะมีหมวดคำถามให้เลือก 2 หมวดเช่นเดียวกันกับรอบปกติ และการวางเงินในแต่ละข้อจะต้องเหลือช่องว่างไว้อย่างน้อย 1 คำตอบเสมอ เช่นเดียวกับรอบปกติเช่นกัน ซึ่งหากผู้แข่งขันสามารถรักษาเงินรางวัลได้ครบทั้ง 5 ข้อ ผู้แข่งขันจะได้รับเงินรางวัลที่เหลืออยู่กลับบ้านไปเลย
อยากเล่น ต้องร้อง
เป็นการแข่งขันรอบพิเศษใหม่ล่าสุดของ เกมแจกเงิน The Money Drop Thailand โดยเปิดโอกาสให้ผู้แข่งขันจากทางบ้านที่มีใจรักในเสียงเพลงได้เข้ามาร่วมเล่นเกมในรายการ โดยตัวแทนของผู้แข่งขัน 1 คน จะโชว์การร้องเพลง 1 เพลง ก่อนเข้าสู่การแข่งขัน โดยในการแข่งขันนั้น ทางรายการจะมีแท่งอะคริลิค 10 แท่ง ซึ่งแทนที่จำนวนเงินรางวัลแท่งละ 1,000 บาท (แบบเดียวกับที่ใช้ในรอบเงินทวีคูณ) รวมเป็น 10,000 บาท โดยเล่นแค่คำถามข้อเดียวเช่นเดียวกันกับรอบ เงินด่วน โดยเมื่อเริ่มเกม จะมีหมวดคำถามให้เลือก 2 หมวด และในคำถามจะมี 3 ตัวเลือก ผู้เข้าแข่งขันจะมีเวลา 1 นาที ในการวางเงินลงบนตัวเลือกที่คิดว่าถูกต้องให้ครบตามจำนวนเงินที่มีอยู่ โดยสามารถวางได้สูงสุด 2 ช่อง ซึ่งเมื่อจบเกมแล้ว ผู้แข่งขันสามารถรักษาเงินไว้ได้เท่าไหร่ ก็รับเงินที่เหลืออยู่กลับบ้านไปเลย
The Money Drop Thailand Charity
เป็นการแข่งขันของคู่เซเลบริตี้ทั้ง 7 คู่ ที่ต้องแข่งขันเกมเพื่อคว้าเงินรางวัลไปมอบให้มูลนิธิหรือองค์กรที่คู่นั้นได้เลือกไว้ โดยมีรูปแบบกติกาจาก The Money Drop ไทยแลนด์แบบธรรมดาทุกประการ แต่สิ่งที่ต่างกันคือ คู่เซเลบริตี้ที่ตกรอบ ณ คำถามใด ๆ ก็ตามแต่ จะได้รับเงินรางวัล 20,000 บาทเพื่อนำไปมอบให้กับมูลนิธิที่คู่เซเลบริตี้นั้นได้เลือกไว้ เริ่มเล่น ธันวาคม 2559-กุมภาพันธ์ 2560
The Money Drop Thailand เล่นเป็นหมู่
เป็นการแข่งขันของทีมผู้เข้าแข่งขันทั้ง 5 คน โดยมีหัวหน้าทีม 1 คนกับลูกทีมอีก 4 คนซึ่งหัวหน้าทีมสามารถเปลี่ยนได้เมื่อทีมผู้เข้าแข่งขันผ่านเข้าไปเล่นข้อต่อไปได้ กติกาในรูปแบบนี้คือ จะมีหมวดคำถาม 1 หมวดที่ทางรายการกำหนดไว้ในแต่ละข้อ หลังจากนั้นหัวหน้าทีมจะต้องเลือกลูกทีม 1 ใน 4 คนที่คิดว่าช่วยหัวหน้าทีมเล่นข้อนี้ได้มาเล่นเกมข้อนั้น ส่วนที่ไม่ถูกเลือกนั้นก็จะถูกส่งเข้าห้องรวมหมู่ไปโดยอัตโนมัติ ในการเล่นนั้น ยังคงรูปแบบเดิมบางประการ เมื่อเข้าสู่ช่วงการวางเงินที่คำตอบ ณ คำถามใด ๆ ก็ตามนั้น ลูกทีมที่อยู่ในห้องรวมหมู่จะสามารถปรึกษาหารือ ถกเถียงร่วมกันกับผู้เข้าแข่งขันที่ยืนอยู่บนเวทีได้ (แต่ต้องอยู่ในห้องรวมหมู่เท่านั้น) เมื่อสามารถผ่านเข้าไปเล่นข้อไปได้ในแต่ละข้อ (เหลือเงินจำนวนใด ๆ ก็ตาม) ก็จะแสดงหมวดคำถามสำหรับเล่นคำถามข้อต่อไป และหัวหน้าทีมจะมีสิทธิ์ว่า จะเอาลูกทีมในขณะนี้อยู่บนเวทีต่อหรือจะเอาลูกทีมจากห้องรวมหมู่คนใหม่มายืนอยู่บนเวทีช่วยหัวหน้าทีมเล่นข้อนั้นแทนที่ลูกทีมคนเดิม แต่ถ้าเลือกลูกทีมคนใหม่แล้ว ลูกทีมคนเดิมจะถูกส่งเข้าห้องรวมหมู่และหัวหน้าทีมจะไม่สามารถเรียกขึ้นมายืนบนเวทีได้อีกต่อไป เมื่อสามารถผ่านเข้าไปเล่นข้อที่ 7 (Final) ได้ลูกทีมที่ช่วยหัวหน้าทีมข้อที่ 6 จะต้องเล่นคำถามข้อนี้โดยบังคับ จบคำถามทั้ง 7 ข้อ เหลือเงินได้เท่าไหร่ เอาเงินที่เหลืออยู่ในขณะนั้นกลับบ้านไปทั้งทีม แต่ถ้าตอบผิดจนทำเงินตกลงไปข้างล่างครบ 2,000,000 บาทที่คำถามข้อใดก็ตามแต่ Game Over ทันที ทีมนั้นจะตกรอบและไม่ได้เงินรางวัลใด ๆ ส่วนตัวเลือกของคำถามนั้นไม่มีการเปลี่ยนแปลงใด ๆ ยังคงรูปแบบเดิมตามปกติ อย่างไรก็ดีรูปแบบนี้จะไม่มีการแจกรถยนต์ 1 คันแต่อย่างใด เริ่มเล่นในเดือนมีนาคม-2 เมษายน 2560, 13-20 พฤษภาคม 2560, 3 มิถุนายน-1 กรกฎาคม 2560, การแข่งขันรายการพิเศษ "เพื่อนช่วยเพื่อน" ทีมสุดท้าย และทีมสุดท้ายของรายการจนถึงวันที่วันที่ 25 กุมภาพันธ์ 2561
The Money Drop Thailand เพื่อนช่วยเพื่อน
เป็นการแข่งขันของคู่ดาราใจบุญเพื่อช่วยเหลือเพื่อนผู้ประสบความเดือดร้อนจากเรื่องราวต่าง ๆ โดยเฉพาะ เริ่มแข่งขันเมื่อวันที่ 22 กรกฎาคม 2560 ถึงเดือนสิงหาคม 2560 กติกาเกมนี้คือ ทางรายการจะมีผู้ประสบความเดือดร้อน 1 กลุ่มมาพูดคุย บอกเล่าเรื่องราวความเดือดร้อนของเขา โดยที่ทางรายการจะมอบเงินช่วยเหลือจากทางรายการไปก่อนต่างหาก 10,000 บาท สำหรับดาราใจบุญ กติกาการเล่นเกมจะเหมือนกับรอบปกติทุกประการ แต่สิ่งที่ต่างกัน คือ หากเล่นครบ 7 ข้อแล้วดาราใจบุญรักษาเงินได้เท่าไหร่ ผู้ประสบความเดือดร้อนทีมนั้นก็จะได้รับเงินช่วยเหลือเพิ่มตามจำนวนนั้นรวมกับเงิน 10,000 บาทที่ได้รับไปก่อนต่างหาก หากผลออกมาเป็น Game Over นอกจากนี้ ทีมผู้เดือดร้อนทุกคู่จะได้รับ Gift Set จากผลิตภัณฑ์กางเกงผ้าอ้อมผู้ใหญ่ ไลฟ์รี่ไปด้วย ในกรณีที่ดาราใจบุญนั้นมีอยู่ในทีม 5 คน ก็จะใช้กติกาการเล่นเป็นหมู่ไปด้วย
ทีจีเอส คอสเพลย์ คอนเทสต์
ทีจีเอส คอสเพลย์ คอนเทสต์ (TGS Cosplay Contest) เป็นหนึ่งในอีเวนต์หลักของงานมหกรรมเกมในประเทศไทย ไทยแลนด์เกมโชว์ โดยเป็นเวทีการประกวดคอสเพลย์ที่มีหลากหลายประเภทการประกวด และในแต่ละปียังมีการเพิ่มเติมประเภทต่าง ๆ เข้ามา ทีจีเอส คอสเพลย์ คอนเทสต์ มีจุดเริ่มต้นการแข่งขันอย่างเป็นทางการขึ้นในปี 2007 ซึ่งเป็นปีเดียวกันกับงาน Thailand Game Show ครั้งแรก
ประวัติ
ทีจีเอส คอสเพลย์ คอนเทสต์ เกิดขึ้นครั้งแรกในงาน ไทยแลนด์เกมโชว์ 2007 โดยมีประเภทการประกวดสาขาพื้นฐานของการประกวดคอสเพลย์ ได้แก่ ตัวละครชาย, ตัวละครหญิง, มอนสเตอร์ภายในเกมต่าง ๆ  ในปี 2008 ได้มีการเพิ่มอีเวนต์เข้ามาเป็นการรวมตัวกันเดินขบวนพาเหรด
ถัดมาปี 2012 ได้มีการเพิ่มเงินรางวัลรวม 340,000 บาท และมีการแบ่งประเภทออกเป็น 2 ประเภท ได้แก่ ตัวละครชายและหญิงจากเกมออนไลน์ที่จะต้องมาจากค่ายเกมที่ร่วมออกบูธในงาน ไทยแลนด์เกมโชว์ 2012 และคอสเพลย์อิสระ สามารถแต่งตัวอิงจากเกม การ์ตูน หรือภาพยนตร์เรื่องใดก็ได้
ในปี 2015 ได้มีการปรับเปลี่ยนชื่อเฉพาะปีนั้นเป็น TGS BIG Cosplay Contest โดยมีการประกวดสาขาใหม่ คือ Best Thai Cosplay ที่แต่งตัวเป็นตัวละครจากเนื้อหาไทย เช่นละครไทย การ์ตูนไทย
ในปี 2017 การประกวดได้มีสาขาใหม่เฉพาะในปีนั้น คือ Best Male Amazing Thailand และ Best Female Amazing Thailand ที่สนับสนุนเงินรางวัลสาขาดังกล่าวโดยการท่องเที่ยวแห่งประเทศไทย
ในปี 2020 และ 2021 การประกวดได้ปรับเปลี่ยนแบบรูปแบบออนไลน์เนื่องด้วยสถานการณ์โควิด และได้ระบุเหตุผลว่า "ทางผู้จัดงานก็ไม่อยากที่จะให้ความพร้อมในการแสดงออกด้านจินตนาการความสร้างรรค์และความสามารถในด้านต่าง ๆ ของเหล่าเลเยอร์ที่เข้าประกวดคอสเพลย์ต้องสูญเปล่า ทางเราจึงได้จัดงานนี้ขึ้นมาในรูปแบบของออนไลน์"
Cosplay Contest: Road to TGS
Cosplay Contest Road to TGS เป็นการประกวดคอสเพลย์ตลอดทั้งปี 2022 ซึ่งในรอบออดิชัน จะจัดขึ้นเดือนละ 1 ครั้ง เพื่อทำการคัดเลือกผู้ชนะในแต่ละเดือนเพื่อไปประกวดในรอบไฟนอลชิงชนะเลิศบนเวทีอีเวนต์หลักของงาน Thailand Game Show
30 มิถุนายน - 2 กรกฎาคม 2023 ทีมจัดงาน ทีจีเอส คอสเพลย์ คอนเทสต์ ได้เตรียมจัดงาน CAF 2023 (คาฟ) งานคอสเพลย์สุดยิ่งใหญ่แห่งปีใจกลางกรุงเทพ ณ หอศิลป์แห่งชาติ กระทรวงวัฒนธรรม
พี่น้องวาชอวสกี
ลาน่า วาชอวสกี (Lana Wachowski; เกิด 21 มิถุนายน ค.ศ. 1965) และ ลิลลี่ วาชอวสกี (Lilly Wachowski; เกิด 29 ธันวาคม ค.ศ. 1967) หรือชื่อเดิม ลอเรนซ์ "แลร์รี" วาชอวสกี (Laurence "Larry" Wachowski) และ แอนดรูว์ พอล "แอนดี" วาชอวสกี (Andrew Paul "Andy" Wachowski) ตามลำดับ หรือรู้จักในชื่อ พี่น้องวาชอวสกี (The Wachowskis) เป็นคู่พี่น้องผู้กำกับภาพยนตร์ นักเขียนบทและผู้อำนวยการสร้างภาพยนตร์ชาวอเมริกัน ทั้งสองเป็นหญิงข้ามเพศ พี่น้องวาชอวสกีเป็นที่รู้จักจากภาพยนตร์เรื่อง เดอะ เมทริกซ์ (1999) และภาคต่อคือ เดอะ เมทริกซ์ รีโหลดเดด, เดอะ เมทริกซ์ เรฟโวลูชั่นส์ (2003) และ เดอะ เมทริกซ์ เรเซอเร็คชั่นส์ (2021) นอกจากนี้พวกเธอยังร่วมอำนวยการสร้างภาพยนตร์ เพชฌฆาตหน้ากากพญายม (2005), แค้นสังหาร เทพบุตรนินจามหากาฬ (2009) และ คลาวด์ แอตลาส: หยุดโลกข้ามเวลา (2012)
ผลตอบรับ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
เจ้าหญิงเดซีเร ฟ็อน โฮเอินท์ซ็อลเลิร์น
เจ้าหญิงเดซีเร ฟ็อน โฮเอินท์ซ็อลเลิร์น (Her Serene Highness Princess Désirée of Hohenzollern) เป็นพระธิดาพระองค์กลางและพระองค์เดียวในเจ้าชายโยฮัน เกออร์ค ฟ็อน โฮเอินท์ซ็อลเลิร์น กับเจ้าหญิงบีร์กิตตาแห่งสวีเดน
พระประวัติ
พระองค์ประสูติ ณ บาวาเรีย ประเทศเยอรมนี เป็นพระภาคิไนยในสมเด็จพระราชาธิบดีคาร์ลที่ 16 กุสตาฟแห่งสวีเดน ด้วยการสมรสต่างฐานันดรของพระบิดาพระมารดา ทำให้พระองค์และพระเชษฐาพระอนุชาอีก 2 พระองค์ ถูกตัดสิทธิ์จากการสืบราชบัลลังก์สวีเดน รวมถึงผู้สืบสกุลด้วย
เสกสมรส
พระองค์ทรงเสกสมรสจำนวน 2 ครั้ง กับพระสวามีดังนี้
พระบุตร
พระองค์มีพระบุตรจากการสมรสครั้งแรก 3 พระองค์ คือ
ชื่อพ้อง
สัตววิทยา
ในระบบการตั้งชื่อทางสัตววิทยา ชื่อพ้องคือชื่อวิทยาศาสตร์ที่ต่างกันแต่เป็นของสัตว์ชนิดเดียวกัน เช่น มีชื่อสองชื่อสำหรับสปีชีส์เดียวกัน ในหลักเกณฑ์ของระบบการตั้งชื่อทางสัตววิทยา ชื่อแรกที่ถูกตีพิมพ์จะเป็น ชื่อพ้องหลัก (senior synonym) ชื่อที่เหลือจะกลายเป็น ชื่อพ้องรอง (junior synonyms)
ชื่อพ้องจะเป็น "ปรนัย หรือ โดยวัตถุ (objective)" ถ้าอ้างถึงสิ่งมีชีวิตเดียวกันอย่างชัดเจน ในกรณีนี้ถ้าอ้างถึงรูปร่างลักษณะหรือตัวอย่างต้นแบบเดียวกัน ไม่เช่นนั้น ชื่อพ้องจะเป็น "อัตนัย หรือ โดยบุคคล (subjective)" หมายความว่า มีลู่ทางสำหรับการโต้แย้ง นักวิจัยคนหนึ่งอาจพิจารณาชื่อสองชื่อเป็นสิ่งมีชีวิตเดียวกัน ขณะที่คนอื่นอาจไม่เห็นด้วย
เช่น จอห์น เอ็ดวาร์ด เกรย์ (John Edward Gray) ตีพิมพ์ชื่อ Antilocapra anteflexa ในปี ค.ศ. 1855 ใช้สำหรับละมั่งอเมริกาบนพื้นฐานของเขาคู่ อย่างไรก็ตามตัวอย่างของเขาเป็นตัวอย่างที่ผิดปกติตัวอย่างหนึ่งของชนิด Antilocapra americana ที่ตีพิมพ์โดยจอร์จ ออต (George Ord) ในปี ค.ศ. 1815 ดังนั้นชื่อของออตจึงตั้งชื่อมาก่อน และ Antilocapra anteflexa ได้กลายชื่อพ้องอัตนัยรอง (junior subjective synonym)
ชื่อพ้องปรนัย (Objective synonyms) เป็นเรื่องธรรมดาของระดับสกุล เพราะนักวิจัยสองคนอาจมาถึงจุดตัดสินใจอย่างอิสระว่าสปีชีส์นั้นต่างจากชนิดอื่น ๆ ในสกุลอย่างพอเพียงที่จะตั้งสกุลของมันเอง ดังนั้นทุก ๆ ชื่อในสกุลใหม่ที่ใช้ชนิดต้นแบบเดียวกัน เป็นชื่อพ้องปรนัย (objective synonyms)
ที่ระดับชนิด ชื่อพ้องอัตนัยเป็นเรื่องธรรมดามากเพราะขอบเขตความแตกต่างมีขนาดใหญ่โตอย่างน่าประหลาดในสปีชีส์ หรือความไม่รู้เกี่ยวกับรูปร่างลักษณะก่อนหน้าทั่ว ๆ ไป อาจทำให้นักชีววิทยาบรรยายลักษณะตัวอย่างที่ถูกค้นพบใหม่เป็นชนิดใหม่ อย่างไรก็ตามชื่อพ้องอัตนัยหาได้ยากมาก เช่นม้าป่ายุโรปบรรยายลักษณะโดยโยฮูนน์ ฟรีดริช เกม์ลลิน (Johann Friedrich Gmelin) ในปี ค.ศ. 1774 ในปี ค.ศ. 1784 พีตเตอร์ บอดเดอร์ต (Pieter Boddaert) ตั้งชื่อว่า Equus ferus โดยอ้างอิงการบรรยายลักษณะของเกม์ลลิน ต่อมาในปี ค.ศ. 1912 ออทโท อานโทเนียซ (Otto Antonius) กลับตีพิมพ์ในชื่อ Equus gmelini โดยไม่รู้ตัวก่อนว่ามีชื่อของบอดเดอร์ตอยู่แล้ว โดยอ้างถึงการบรรยายลักษณะของเกม์ลลินเช่นกัน ซึ่งชื่อทั้งสองนั้นอ้างการบรรยายลักษณะเดียวกัน ชื่อทั้งสองจึงเป็นชื่อพ้องอัตนัย
บางกรณีชื่อพ้องรองกลับเป็นที่แพร่หลายกว่าชื่อพ้องหลัก เกิดจากเมื่อชื่อหลักไม่ได้ถูกใช้อีกเลยตั้งแต่การบรรยายลักษณะครั้งแรก และชื่อพ้องรองกลับถูกใช้จนเป็นเรื่องปกติ ชื่อเก่าจะกลายเป็น "ชื่อตั้งไม่นิยม (nomen oblitum)" และชื่อรองเป็นที่ทราบว่าเป็น "ชื่อตั้งสงวนไว้ (nomen protectum)" นี้เป็นส่วนสำคัญในการป้องกันการสับสนจากผลของชื่อที่รู้จักกันดีไปแทนที่ชื่อที่ถูกต้องแต่ไม่ค่อยคุ้นเคยที่ต้องเพิ่มเติมในสิ่งตีพิมพ์ เช่น ชื่อวิทยาศาสตร์ของ มดคันไฟแดงต่างประเทศ มีชื่อว่า Solenopsis invicta ถูกตีพมพ์โดยบูเรน (Buren) ในปี ค.ศ. 1972 และชื่อนี้ก็ถูกสงวนไว้ เพราะความจริงแล้วชื่อแรกของมดชนิดนี้เป็น Solenopsis saevissima wagneri ถูกตั้งโดยแซนต์ชิ (Santschi) ในปี ค.ศ. 1916 มีเอกสารมากกว่าพันฉบับที่ตีพิมพ์ภายใต้ชื่อ invicta ก่อนจะมีคนค้นพบว่าเป็นชื่อพ้อง และในปี ค.ศ. 2001 ICZN บังคับให้ invicta เป็นลำดับเหนือกว่า wagneri
พฤกษศาสตร์
ในระบบการตั้งชื่อทางพฤกษศาสตร์ ชื่อพ้องของชื่อวิทยาศาสตร์คือชื่อที่ใช้ในพืชชนิดเดียวกัน โดยชื่อพ้องไม่สามารถกล่าวลอย ๆ ได้ ต้องอ้างว่าเป็น "ชื่อพ้องของ..." ชื่อพ้องทางพฤกษศาสตร์อาจเป็น:
ในทางพฤกษศาสตร์ ชื่อพ้องไม่จำเป็นต้องเป็นชื่อตามกฎ (valid name) รายชื่อของชื่อพ้องบ่อยครั้งเป็นชื่อที่ไม่มีเหตุผลพอจะทำให้เป็นชื่อทางการ (formal name) (ไม่ได้ตีพิมพ์หรือเป็นชื่อต้นฉบับ) หรือยังไม่ได้ตีพิมพ์อย่างเป็นทางการ ชื่อพ้องต้องเป็นรูปแบบที่อยู่ในระเบียบการตั้งชื่อ ชื่อควรจะเป็นชื่อในภาษาละติน
ชื่อพ้องโฮโมไทปิกไม่จำเป็นต้องมีชื่อรองหรือชื่อเหมือนชื่อที่ถูกต้องแต่ต้องเป็นต้นแบบเดียวกัน เช่น ชื่อ Taraxacum officinale ซึ่งถูกอ้างอิงมากกว่า มีต้นแบบเดียวกับ Leontodon taraxacum L. ดังนั้น Leontodon taraxacum L. จึงเป็นชื่อพ้องโฮโมไทปิกของ Taraxacum officinale F.H.Wigg
เปรียบเทียบระหว่างสัตววิทยาและพฤกษศาสตร์
ในทางปฏิบัติของชื่อพ้องในระบบการตั้งชื่อทางพฤกษศาสตร์มีความแตกต่างในคำศัพท์และรายละเอียดเล็กน้อยจากระบบการตั้งชื่อทางสัตววิทยา ตรงชื่อที่ถูกต้องนับรวมไปในชื่อพ้องด้วย โดยชื่อแรกนั้นเป็น "ชื่อพ้องหลัก":
ภาษาวาคี
ภาษาวาคี (วาคี: وخی/В̌aхi, ) เป็นภาษากลุ่มอิหร่าน กลุ่มย่อยอิหร่านตะวันออกเฉียงใต้
ในทาจิกิสถาน
โดยทั่วไปชาวทาจิกถือว่าเป็นสำเนียงของภาษาทาจิก แต่นักภาษาศาสตร์ทั่วไปแยกเป็นอีกภาษาต่างหาก แต่ในปากีสถาน ชาววาคีถือว่าตนเป็นชาวทาจิก
ในปากีสถาน
ในปากีสถาน องค์กรที่เกี่ยวข้องกับภาษาวาคีคือ สมาคมวัฒนธรรมวาคีทาจิก (WTCA) เน้นในด้านการอนุรักษ์ภาษาและวัฒนธรรมวาคี ทั้งที่เป็นเอกสารและดนตรี อัตราการรู้หนังสือของชาววาคีในปากีสถานเป็น 60% วิทยุในปากีสถานมีที่ออกอากาศเป็นภาษาวาคีด้วย
อักขรวิธี
เดิมที ภาษาวาคีไม่มีรูปอักษรของตนเอง ทำให้มีการพัฒนารูปเขียนโดยใช้อักษรอาหรับ, อักษรซีริลลิก และอักษรละติน
อักษรอาหรับ
อักษรอาหรับโดยหลักแล้วใช้กันในประเทศอัฟกานิสถาน:
อักษรละติน
Haqiqat Ali เป็นผู้พัฒนาภาษานี้เป็นอักษรละตินใน ค.ศ. 1984 :
ตัวอย่าง
ตัวอย่างคำแปลในคัมภีร์ไบเบิลใน ค.ศ. 2001 เป็นไปตามข้างล่างนี้:
Moritzia
Moritzia เป็นสกุลของพืชดอกที่อยู่ในวงศ์ Boraginaceae.
ถิ่นกำเนิดของมันคือ คอสตาริกาถึงอเมริกาใต้เขตร้อน พบในบราซิล โคลอมเบีย คอสตาริกา เอกวาดอร์ ปานามา เปรู และเวเนซุเอลา
สปีชีส์ในสกุล ได้แก่:
ภาษาวาซิ-วารี
ภาษาวาซิ-วารี เป็นภาษาที่ใช้พูดโดยชาววาซิในหุบเขาปราซุน ประเทศอัฟกานิสถาน ชื่ออื่นของภาษานี้คือภาษาปราซูนี หรือภาษาปราซุน เรียกโดยผู้พูดภาษาปาทาน อยู่ในภาษากลุ่มนูริสถาน ตระกูลอินโดยุโรเปียน สาขาอินโด-อิเรเนียน มีผู้พูดราว 1,000 คน (2543) ส่วนใหญ่เป็นมุสลิม อัตราการรู้หนังสือต่ำ ผู้ใช้เป็นภาษาแม่รู้หนังสือต่ำกว่า 1% และผู้ใช้เป็นภาษาที่สองรู้หนังสือ 15% - 25%
ภาพยนตร์ไตรภาคเจาะเวลาหาอดีต
เจาะเวลาหาอดีต (Back to the Future) เป็นภาพยนตร์ไตรภาค แนวตลก ผจญภัยวิทยาศาสตร์ เขียนบทโดยบ็อบ เกลและโรเบิร์ต เซเมกคิส กำกับโดยเซเมกคิส ภายใต้การจัดจำหน่ายโดยยูนิเวอร์ซัลพิกเจอร์ส มีเนื้อเรื่องเกี่ยวกับการผจญภัยของนักเรียนมัธยมปลายที่ชื่อ มาร์ตี้ แม็กฟลาย (ไมเคิล เจ. ฟ็อกซ์) และนักวิทยาศาสตร์ที่ชื่อ ดร. เอมเมตต์ บราวน์ (คริสโตเฟอร์ ลอยด์) โดยใช้รถดัดแปลง เดอลอรีน ให้เป็นยานย้อนเวลาในเวลาต่าง ๆ ในประวัติศาสตร์ของฮิลล์วัลเลย์ รัฐแคลิฟอร์เนีย
ภาพยนตร์ภาคแรกทำรายได้สูงสุดในปี 1985 และกลายเป็นปรากฏการณ์ในระดับนานาชาติ ทำให้มีผลงานภาคต่อในภาคสองและภาคสาม ซึ่งสองภาคหลังออกฉายต่อเนื่องกันในปี 1989 และ 1990 ตามลำดับ ถึงแม้ภาพยนตร์ภาคต่อทั้งสองภาคจะไม่ประสบความสำเร็จเท่าภาคแรก แต่ก็ยังคงได้รับความนิยมอย่างกว้างขวาง ทั้งยังมีหนังแตกหน่อและรายการโทรทัศน์แอนิเมชัน รวมถึงเครื่องเล่นที่สตูดิโอยูนิเวอร์ซัล ในออร์แลนโด รัฐฟลอริดา (ปัจจุบันปิดไปแล้ว), ที่ยูนิเวอร์ซัล รัฐแคลิฟอร์เนีย (ปัจจุบันปิดไปแล้ว) และที่โอซาก้า ประเทศญี่ปุ่น
สงครามกลางเมืองกรีซ
สงครามกลางเมืองกรีซ (Greek Civil War; ο Eμφύλιος [Πόλεμος] o Emfýlios [Pólemos], "the Civil [War]") เป็นการต่อสู้ในกรีซในปี พ.ศ. 2489-พ.ศ. 2492 ระหว่างกองทัพรัฐบาลกรีก (ได้รับการสนับสนุนโดยสหราชอาณาจักรและสหรัฐอเมริกา) และกองกำลังประชาธิปไตยกรีซ (DSE,ทหารของพรรคคอมมิวนิสต์กรีก (KKE) สนับสนุนจากยูโกสลาเวีย แอลเบเนียเช่นเดียวกับบัลแกเรีย) การต่อสู้ส่งผลให้พวกก่อการร้ายคอมมิวนิสต์พ่ายแพ้กองกำลังของรัฐบาล พรรคคอมมิวนิสต์แห่งกรีซก่อตั้งขึ้นและได้รับทุนจากประเทศคอมมิวนิสต์เช่นยูโกสลาเวียประชาธิปัตย์กองทัพกรีซรวมถึงบุคลากรหลายคนที่เคยต่อสู้กับเยอรมันและอิตาลีในช่วงการยึดครองในช่วงสงครามโลกครั้งที่สอง
สงครามกลางเมืองเป็นผลมาจากการต่อสู้แบ่งขั้วระหว่างอุดมการณ์ซ้ายและขวาที่เริ่มต้นในปี พ.ศ. 2486 จากปี พ.ศ. 2487 แต่ละด้านที่กำหนดเป้าหมายที่จะขึ้นมาปกครองหลังสิ้นสุดของการยึดครองรวมระหว่างเยอรมันและอิตาลี (พ.ศ. 2484-พ.ศ. 2488) ในที่สุดฝ่ายขวาสามารถได้ขึ้นมาปกครองได้ การต่อสู้กลายเป็นหนึ่งในความขัดแย้งช่วงแรกในสงครามเย็น (พ.ศ. 2490-พ.ศ. 2534) และเป็นสงครามตัวแทนแรกในสงครามเย็น กรีซในที่สุดได้รับการสนับสนุนโดยสหรัฐ (ผ่านทรูแมนหลักคำสอนและแผนมาร์แชลล์) และเข้าร่วมนาโต (พ.ศ. 2495) ระหว่างสงครามสหภาพโซเวียตโจเซฟ สตาลินต้องการสงครามสิ้นสุดลงเพื่อรักษาข้อตกลงเปอร์เซ็นต์ไว้ส่วนทางด้านยูโกสลาเวียยอซีป บรอซ ตีโตอยากจะให้ทำสงครามต่อไป Robert Service summarises Soviet vacillations: ตีโต้มีความมุ่งมั่นที่จะช่วยให้พวกคอมมิวนิสต์กรีกในความพยายามของพวกเขาได้ยั่วโมโหสตาลินซึ่งเรื่องจะเป็นหนึ่งในสาเหตุของความแตกแยกระหว่างตีโต้-สตาลินในอนาคต